**Beretning for EFOMP delegerede - DSMF generalforsamling 2025 (21. maj)**

*Af Søren Holm (NM, Riget) og Jens Edmund (RT, Herlev)*

Generelt:

EFOMPs årlige council blev afholdt 14. september 2024 i München, Tyskland ifm. 5. ECMP. Jens deltog alene ved dette møde, da Søren desværre var forhindret. Der var 39 delegerede til stede; 12 andre (observatører, firma medlemmer etc. ) var repræsenteret. EFOMP består p.t. af 37 national member organizations (NMOs), der repræsenterer ca. 10.000 hospitalsfysikere (medical physicists, MPs). Ifølge EFOMPs præsident (Efi fra Grækenland) synes AAPM og EFOMP at være de globale drivkræfter indenfor feltet. Antallet af Individual associate members (IAM) udgør p.t. 642 og de betaler 15 Euro/år for medlemsskabet. IAMs findes primært udenfor Europa. MPs arbejder også indenfor blandt andet MR og lasere, hvilket nu er formuleret i Policy statement 20: ” The role of Medical Physicists and Medical Physics Experts in Physiological Measurement and Related Therapies”.

Det 6. ECMP vil finde sted i Valencia, Spanien, 23-26 September 2026. EFOMP vil prøve at finde en permanent kongres arrangør (PCO) for ikke at skulle starte forfra hver gang.

Uddannelse:

Nye opdaterede Core curricula for uddannelsen af MPs frem mod medicinsk fysisk ekspert (MPE) enten eksisterer eller er under udarbejdelse i samarbejde mellem EFOMP og de relevante kliniske selskaber ESTRO, EANM og ESR. Den grundlæggende ide fra Europæisk synspunkt er at understøtte Malaga deklarationen (opdateret 2023), som beskriver MPEs rolle. For RT blev dokumentet færdigt i 2022, for NM befinder dokumentet sig i en afsluttende fase (Søren H. og Lars Jødal har bidraget), og for Radiologien er arbejdet i gang.

National Registration Schemes (NRS) handler om under et fælles ”common training framework” (CTF) at blive anerkendt som profession af EU, hvile EFOMP ønsker. Dette kræver at 1/3 af medlemmerne har registreret og fået godkendt deres uddannelses- og efteruddannelsesprogram ift. EFOMPs standarder. Dette er nu opnået, hvorfor EFOMP har indledt ansøgning om EU anerkendelse af MP som profession. Forventningen er, at formanden for DSMFs uddannelsesråd står for DSMFs ansøgning til EFOMPs NRs.

Der er skabt en ny e-learning platform: <http://E-lement.efomp.org/>. Den vedligeholdes af et spansk privat firma (Cevents) is maintaining the platform. Her ligger forskellige uddannelsestilbud (webinars, lectures, exercises etc.) til rådighed for IAM (ikke NMO medlemmer). Det er også muligt at allokere dele af denne hjemmeside til individuelle NMOs mod betaling. Sverige har startet et sådan nordisk initiativ, men der er ikke sket mere siden september 2024.

Økonomi:

Resultatet for 2024 ligger p.t. på +70kEUR (budgettet var – 23kEUR). Dog er alle udgifter endnu ikke realiseret. Jens gjorde opmærksom på at der ofte er store forskelle ml. budgettet der bliver godkendt og det endelige resultat. F.eks. endte resultatet for 2023 med et overskud på 83 kEUR selvom der var budgetteret med et underskud. Kassereren erkendte dette, men bemærkede at det ofte kan være svært at forudse specielt indtægter fra kurser og konference; han vil dog prøve at komme med bedre estimater fremadrettet. Overordnet set er EFOMPs økonomi sund med en kassebeholdning på omk. 670 kEUR.

Det er desuden værd at nævne, at EFOMP er involveret i ”The ENEN2Plus mobility portal”, hvor der kan søges støtte til udenlandsophold, kurser etc. Så benyt endelig denne mulighed.

Ift. IOMP har Søren og jeg først og fremmest brugt tid på at stemme til valg af IOMP ledelse.